এপি ঢিল্লোঁ

**অমৃতপাল সিংহ "এপি" ঢিল্লোঁ** (, ; জন্ম: ১০ই জানুয়ারি ১৯৯৩) একজন ভারতীয়–কানাডীয় গায়ক, র‍্যাপার ও রেকর্ড প্রযোজক, যিনি পাঞ্জাবি সংগীতের সঙ্গে সম্পৃক্ত। তাঁর পাঁচটি একক গান অফিশিয়াল চার্টস কোম্পানির যুক্তরাজ্যের এশীয় ও পাঞ্জাবি চার্টে শীর্ষ অবস্থানে পৌঁছেছে, আর “মাঝাইল” ও “ব্রাউন মুণ্ডে” *[[বিলবোর্ড (ম্যাগাজিন)|বিলবোর্ড]]* চার্টে শীর্ষস্থান পেয়েছে। ঢিল্লোঁ তাঁর লেবেল-সঙ্গী গুরিন্দর গিল, শিন্দা কাহলোঁ এবং জিমিনএক্সআরের সাথে তাঁদের নিজস্ব লেবেল রান-আপ রেকর্ডসের অধীনে একটি দল হিসেবে কাজ করেন।

## প্রারম্ভিক জীবন
অমৃতপাল সিংহ ঢিল্লোঁ ভারতের পাঞ্জাব প্রদেশে গুরদাসপুর জেলার মুল্লিয়ানওয়াল গ্রামে একটি পাঞ্জাবি শিখ পরিবারে জন্মগ্রহণ করেন। তিনি লিটল ফ্লাওয়ার কনভেন্ট স্কুলে পড়াশোনা করেন এবং অমৃতসরের বাবা কুমা সিংহ জী প্রকৌশল মহাবিদ্যালয় থেকে পুরকৌশলে স্নাতক সম্পন্ন করেন। পরবর্তীতে তিনি কানাডার স্যানিচ, ব্রিটিশ কলাম্বিয়ার ক্যামোসান কলেজ থেকে ব্যবসায় প্রশাসন ও ব্যবস্থাপনা বিষয়ে ডিপ্লোমা অর্জন করেন। সংগীতে সম্পূর্ণভাবে মনোনিবেশ করার আগে তিনি সংক্ষিপ্ত সময়ের জন্য বেস্ট বাইতে কাজ করেছিলেন।

## কর্মজীবন
ঢিল্লোঁ ২০১৯ সালে শিন্দা কাহলোঁর সাথে তাঁদের স্বাধীন লেবেল রান-আপ রেকর্ডসের অধীনে “ফেইক” একক গান প্রকাশের মাধ্যমে যাত্রা শুরু করেন। পরে তিনি গুরিন্দর গিল ও শিন্দা কাহলোঁর “ফরার” গানের ভিডিওতে প্রযোজক হিসেবে কৃতিত্ব পান।

২০২০ সালে প্রযোজক জেমিনএক্সআরের সাথে তাঁর একক গান “ডেডলি” অফিশিয়াল চার্ট কোম্পানি প্রকাশিত যুক্তরাজ্যের এশিয়ান চার্টে প্রবেশ করে এবং ১১তম সর্বোচ্চ অবস্থানে পৌঁছায়। গানটি যুক্তরাজ্যের পাঞ্জাবি চার্টের শীর্ষ পাঁচেও স্থান পায়। একই বছরে গুরিন্দর গিলের সাথে “ড্রপটপ” গানটিও যুক্তরাজ্যের এশিয়ান ও পাঞ্জাবি চার্টে স্থান পায়। জুন ২০২০-এ তিনি গুরিন্দর গিল ও মন্নী সন্ধুর সাথে “মাঝাইল” প্রকাশ করেন, যা উভয় চার্টে শীর্ষে উঠে তাঁদের তৎকালীন সেরা সাফল্য হয়ে ওঠে। জুলাই ২০২০-এ তিনি ও গুরিন্দর গিল ইন্টেন্সের “এক্সকিউজেস”-এ অংশ নেন, যা যুক্তরাজ্যের এশিয়ান চার্টে ৩ নম্বরে পৌঁছায় এবং পাঞ্জাবি চার্টে শীর্ষে থাকে। সেপ্টেম্বরে তিনি গুরিন্দর গিল, জেমিনএক্সআর ও শিন্দা কাহলোঁর সাথে “ব্রাউন মুণ্ডে” প্রকাশ করেন। এর মিউজিক ভিডিওতে ন্যাভ, সিদ্ধু মুসেওয়ালা, মানি মিউজিক, অনমোল দালওয়ানী এবং স্টিল ব্যাঙ্গলজ উপস্থিত ছিলেন। গানটি কানাডার অ্যাপল মিউজিক চার্টেও প্রবেশ করে এবং যুক্তরাজ্যের এশিয়ান চার্টে ১ নম্বরে আত্মপ্রকাশ করে। ফেব্রুয়ারি ২০২৫ পর্যন্ত “ব্রাউন মুণ্ডে” ইউটিউবে ৭৩৮ মিলিয়নেরও বেশি ভিউ অর্জন করেছে।

২০২০ সালে এপি ঢিল্লোঁ গুরিন্দর গিল ও মানি মিউজিকের সাথে তাঁর প্রথম সহযোগী অ্যালবাম *নট বাই চান্স* প্রকাশ করেন। ইপির সাতটি ট্র্যাকই নিউজিল্যান্ড চার্টে স্থান পায় এবং যুক্তরাজ্যের অফিসিয়াল পাঞ্জাবি মিউজিক চার্টের শীর্ষ পাঁচে পৌঁছায়।

২০২১ সালে “ওভার দ্য টপ – দ্য টেকওভার ট্যুর” শিরোনামে ভারতবর্ষের ছয়টি প্রধান শহরে প্রথমবারের মতো লাইভ কনসার্টে অংশ নেন। একই বছরে তিনি বোট ব্র্যান্ডের সাথে অংশীদারিত্ব করেন এবং গুরিন্দর গিল ও জেমিনএক্সআরের সাথে সহযোগী ইপি “হিডেন জেমস” প্রকাশ করেন।

২০২২ সালে তিনি অ্যামাজন প্রাইম ভিডিওর সাথে সহযোগিতায় দ্য বয়েজের তৃতীয় মৌসুম প্রচারণায় অংশ নেন, যেখানে তাঁর গান ‘ইনসেইন’-এর একটি বিশেষ সংস্করণ ট্রেইলারে ব্যবহৃত হয়।

২০২৩ সালে তিনি কানাডার এডমন্টনে অনুষ্ঠিত ২০২৩ সালের জুনো অ্যাওয়ার্ডসে “সামার হাই” গান পরিবেশন করে অনুষ্ঠানে প্রথম পাঞ্জাবি ভাষার শিল্পী হিসেবে ইতিহাস গড়েন।

## পাদটীকা

## তথ্যসূত্র

## বহিঃসংযোগ
*
*
*

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর কানাডীয় সঙ্গীতশিল্পী
বিষয়শ্রেণী:২১শ শতাব্দীর কানাডীয় র‌্যাপার
বিষয়শ্রেণী:পাঞ্জাবি ভাষার গায়ক
বিষয়শ্রেণী:পাঞ্জাবি র‌্যাপার
বিষয়শ্রেণী:দেশি সঙ্গীতশিল্পী
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতীয় বংশোদ্ভূত কানাডীয় ব্যক্তি
বিষয়শ্রেণী:পাঞ্জাবি বংশোদ্ভূত কানাডীয় ব্যক্তি
বিষয়শ্রেণী:কানাডায় ভারতীয় বিক্ষিপ্ত উদ্বাসন
বিষয়শ্রেণী:কানাডীয় হিপ হপ সঙ্গীতশিল্পী
বিষয়শ্রেণী:ভারতীয় বংশোদ্ভূত কানাডীয় সঙ্গীতজ্ঞ
বিষয়শ্রেণী:কানাডীয় গায়ক-গীতরচয়িতা
বিষয়শ্রেণী:কানাডীয় পুরুষ র‍্যাপার
বিষয়শ্রেণী:কানাডীয় রেকর্ড প্রযোজক
বিষয়শ্রেণী:ভারতীয় গায়ক
বিষয়শ্রেণী:ভারতীয় পপ গায়ক
বিষয়শ্রেণী:ভারতীয় গায়ক-গীতরচয়িতা
বিষয়শ্রেণী:ভারতীয় হিপ হপ সঙ্গীতশিল্পী
বিষয়শ্রেণী:ক্যামোসুন কলেজের প্রাক্তন ছাত্র
বিষয়শ্রেণী:গুরুদাসপুরের ব্যক্তি
বিষয়শ্রেণী:গুরুদাসপুর জেলার ব্যক্তি
বিষয়শ্রেণী:পাঞ্জাব, ভারতের সঙ্গীতজ্ঞ